Diari Oficial de la Generalitat Valenciana


Sumari del DOGV 8524, del 08-04-2019 (2019/3226)

RESOLUCIÓ de 29 de març de 2019, de la vicepresidenta de l'Institut Valencià d'Investigacions Agràries, per la qual s'adjudiquen 21 beques per a la realització de pràctiques professionals en l'IVIA.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8524

Data del DOGV
:   08-04-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/3226


Data del document
:   29-03-2019

Organisme emissor
:   Institut Valencià d'Investigacions Agraries

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 29 de març de 2019, de la vicepresidenta de l'Institut Valencià d'Investigacions Agràries, per la qual s'adjudiquen 21 beques per a la realització de pràctiques professionals en l'IVIA. [2019/3226]  
Atés que mitjançant Ordre 23/2018, de 16 de juliol, de la Conselleria d'Agricultura, Medi Ambient, Canvi Climàtic i Desenvolupament Rural (DOGV 8350, 30.07.2018), es van establir les bases reguladores per a la concessió de beques per a la realització de pràctiques professionals d'especialització en l'Institut Valencià d'Investigacions Agràries (IVIA).  
Atés que per la Resolució de 9 de novembre de 2018 (DOGV 8426, 19.11.2018) de la vicepresidència primera de l'Institut Valencià d'Investigacions Agràries es van convocar 25 beques per a la formació de persones amb titulació universitària en l'IVIA.  
Atés que, tramitat el corresponent procediment de selecció en el qual s'han publicat els llistats de baremació provisionals i definitius, i havent-se donat tràmit d'audiència a l'efecte que les persones interessades formularen al·legacions de conformitat amb les bases reguladores.  
  
Atenent que s'ha de mantindre la correlació necessària entre el finançament de les beques i el seu ritme d'execució, i havent-se elaborat una nova distribució pressupostària segons informe de la secció administrativa de l'IVIA de 28 de març de 2019, és procedent autoritzar i disposar crèdit amb càrrec a l'aplicació pressupostària 12.00155 del capítol IV en la seua línia SE0004002 per a l'exercici 2019 per import de 227.215 euros, i el seu equivalent pressupostari per a 2020 per import de 87.910 euros condicionat a l'existència de crèdit en aqueixa anualitat.  
  
Atés que, finalitzat el procés selectiu i d'acord amb la proposta de la comissió avaluadora de data 27 de març de 2019, la vicepresidència primera de l'Institut Valencià d'Investigacions Agràries a l'empara de la Resolució de 3 de setembre de 2018, de la presidenta de l'IVIA i consellera d'Agricultura, Medi Ambient, Canvi Climàtic i Desenvolupament Rural (DOGV 8379, 10.09.2018) per la qual es van delegar determinades competències i atribucions, resol:  
  
Primer  
Adjudicar 21 beques per a la realització de pràctiques professionals en l'IVIA a les persones candidates esmentades en l'annex I per haver obtingut la puntuació més alta una vegada aplicat l'ordre de prioritat especificat en les seues sol·licituds de participació.  
  
Segon  
Declarar desertes les beques esmentades en l'annex II pels motius indicats d'acord amb el que es preveu a l'article 11 de l'Ordre 23/2018.  
  
  
Tercer  
Constituir, de conformitat amb l'indicat a l'article 15 de l'Ordre 23/2018, una borsa de reserva en cadascuna de les modalitats de beques adjudicades amb aquelles persones aspirants que no han resultat adjudicatàries, prioritzades per ordre de puntuació conforme a la relació continguda en l'annex III, tot això a fi de cobrir les vacants que pogueren produir-se.  
  
Quart  
Excloure les sol·licituds que figuren en l'annex IV amb indicació del motiu de la seua exclusió.  
  
Cinqué  
Autoritzar i disposar crèdit amb càrrec a l'aplicació pressupostària de l'IVIA 12.00150 del capítol IV en la seua línia SE0004002 per a l'exercici 2019 per import de 227.215 euros, i el seu equivalent pressupostari per a 2020 per import de 87.910 euros condicionat a l'existència de crèdit en aqueixa anualitat.  
  
Sisé  
Fixar la data de començament de les beques el dia 11 d'abril de 2019 amb una duració inicial de 12 mesos sempre que existisca crèdit adequat i suficient en l'exercici de 2020, havent-se d'incorporar les persones adjudicatàries a les 10.00 hores en el centre IVIA situat en la ctra. Moncada-Nàquera, km 10,3, 46065 Moncada. Així mateix, s'estableix l'horari per a la realització de les pràctiques en 36.15 hores setmanals de dilluns a divendres.  
  
Seté  
Publicar la present resolució en el DOGV i en la pàgina web de l'IVIA, produint efectes de notificació a les persones interessades l'endemà de la seua publicació conforme s'indica en l'article 10.2 de l'Ordre 23/2018 en relació amb el que es disposa en l'article 45 de la Llei 39/2015, d'1 d'octubre, del procediment administratiu comú de les administracions públiques.  
La present resolució posa fi a la via administrativa i contra ella podrà interposar-se, potestativament, recurs de reposició davant la presidenta de l'IVIA en el termini d'un mes a comptar des de l'endemà de la seua publicació de conformitat amb l'article 123 de la Llei 39/2015, d'1 d'octubre, del procediment administratiu comú de les administracions públiques, o recurs contenciós administratiu conformement a la Llei 29/1998, de 13 de juliol, reguladora de la jurisdicció contenciosa administrativa, sense perjudici de la interposició de qualsevol altre recurs que estimen pertinent.  
  
Moncada, 29 de març de 2019.- La vicepresidenta primera de l'Institut Valencià d'Investigacions Agràries, p. d. (R 03.09.2018; DOGV 8379, 10.09.2018): María Teresa Cháfer Nácher.